
 РЕПУБЛИКА БЪЛГАРИЯ
       ОКРЪЖЕН СЪД – гр.Плевен




[bookmark: _GoBack]ИНФОРМАЦИЯ ЗА ДЕЛА НАСРОЧЕНИ ЗА РАЗГЛЕЖДАНЕ ПРЕЗ ПЕРИОДА 27.07. - 31.07.2026 г.


29 ЮЛИ 2026 г.

Наказателно дело от общ характер №311/2026 година – 10:00 часа

На 29.07.2026 година е насрочено съдебно заседание по наказателно дело №311/2026 година, образувано по обвинителен акт на Окръжна прокуратура – Плевен срещу двама подсъдими с инициали Л.Й.Л., роден 1985 година и С.Х.Б, роден 1977 година, и двамата от град Габрово. Двамата са обвинени в извършването на следното:
През месец юли 2025 година запалили лек автомобил в град Плевен, на стойност над 80 000 лева. Деянието е извършено в тъмната част на деня, около полунощ, като е използвана предварително подготвена запалителна течност, с която е бил залят лекият автомобил. 
Щетите от пожара са значителни, тъй като огънят се разпространил и обхванал намиращите се наблизо две жилищни сгради, една едноетажна постройка и други два леки автомобила. 
За повдигнатото обвинение, законът предвижда наказание лишаване от свобода от 3 до 12 години.

30 ЮЛИ 2026 г.

Наказателно дело от общ характер №350/2026 година – 10:30 часа

На 30.07.2026 година, е насрочено съдебно заседание по наказателно дело №350/2026 година, образувано на основание обвинителен акт на Окръжна прокуратура Плевен, срещу петима подсъдими за ръководене и участие в организирана престъпна група, с цел да вършат престъпления на територията на страната и да получават доходи от престъпна дейност.
За повдигнатите обвинения се предвижда наказание лишаване от свобода за повече от три години.
31 ЮЛИ 2026 г.

Наказателно дело от общ характер №458/2026 година – 10:00 часа

На 31.07.2026 година, е насрочено съдебно заседание по наказателно дело №458/2026 година, образувано на основание обвинителен акт, с който е повдигнато обвинение на С.И.Г., роден 1971 година, от село В., обл. Велико Търново, за това, че в град Кнежа, опитал умишлено да умъртви с нож другиму, като му причинил разстройство на здравето временно опасно за живота.
Подсъдимият и пострадалият, заедно с други лица, се събрали в апартамент обитаван от едното от лицата. Всички били употребили алкохол. Вследствие възникнал спор между двамата, С.И.Г. причинил осем прободно-прорезни рани на пострадалия. Пострадалото лице било откарано в болница, където му била направена операция за спасяване на живота. 
Подсъдимото лице е осъждано.

